ทองคำปิดร่วง 13.8 ดอลล์
สัญญาทองคำตลาดนิวยอร์กปิดร่วงลงปรับตัวลงครั้งแรกในรอบ 3 วันทำการ จาก เงินดอลล์แข็งค่า
25 ม.ค. 2555

สัญญาทองคำตลาดนิวยอร์กปิดร่วงลงปรับตัวลงครั้งแรกในรอบ 3 วันทำการ จาก เงินดอลล์แข็งค่า
สัญญาทองคำที่ตลาด COMEX (Commodity Exchange) ส่งมอบเดือนก.พ.ร่วงลง 13.8 ดอลลาร์ หรือ 0.8% ปิดที่ 1,664.5 ดอลลาร์/ออนซ์
สัญญาทองคำปรับฐานลงเนื่องจากนักลงทุนจำนวนมากตัดสินใจปลีกตัวออกไปอยู่นอกตลาด อันเนื่องมาจากการที่กรีซยังไม่สามารถบรรลุข้อตกลงเรื่องการปรับโครงสร้างหนี้กับกลุ่มเจ้าหนี้เอกชน ในเรื่องการปรับลดหนี้สินลงราว 1.295 แสนล้านดอลลาร์
รัฐมนตรีคลังกลุ่มประเทศยูโรโซนปฏิเสธข้อเสนอของเจ้าหนี้ภาคเอกชน ที่ต้องการอัตราผลตอบแทน 4% สำหรับพันธบัตรระยะยาวที่มีการออกใหม่ เพื่อแลกเปลี่ยนกับพันธบัตรชุดปัจจุบันของกรีซ ซึ่งนักลงทุนกังวลว่าการที่ยูโรโซนยังไม่สมารถตกลงกันในเรื่องดังกล่าวได้ อาจจะทำให้กรีซผิดนัดชำระหนี้
นอกจากนี้ การแข็งค่าของสกุลเงินดอลลาร์สหรัฐยังเป็นอีกปัจจัยหนึ่งที่ทำให้นักลงทุนลดการถือครองทองคำ เพราะเงินดอลลาร์ที่แข็งค่าจะทำให้สัญญาทองคำมีราคาสูงขึ้นสำหรับนักลงทุนที่ถือครองสกุลเงินอื่นๆ